Twee beseer in helikopter-ongelukFoto: ER24 Twee persone is beseer tydens ŉ helikopterongeluk Dinsdagmiddag in ŉ veld naby Swartkoppiesweg in Brackendowns, suid van Johannesburg. Russel Meiring, woordvoerder van ER24, het gesê paramedici het die klein wrak van die helikopter op die toneel aangetref. “Twee persone het op die toneel rondgeloop. Paramedici het die twee persone ondersoek en bevind hulle het matige beserings opgedoen.” Meiring het bygevoeg daar was nie enige ernstige of noodlottige beserings nie. “Die pasiënte is behandel en is daarna na ŉ nabygeleë privaat hospitaal geneem vir verdere behandeling.” Verdere besonderhede is nie dadelik beskikbaar nie.